שני פרופסורים, האחד מהאקדמיה והשני מבית משפט מחוזי־מרכז, נבחרו ביום חמישי לבית המשפט העליון - אלכס שטיין ועופר גרוסקופף. שניהם ניגודים מרתקים בהשקפותיהם הכלכליות. שטיין הוא חסיד האסכולה האמריקאית של מינימום התערבות ורגולציה בכלכלה ובהתנהלות התאגידים. לגרוסקופף, אקטיביסט כלכלי, רקורד פסיקתי שתומך באכיפה אזרחית שהפיחה רוח גבית בתביעות נגזרות וייצוגיות. הבולטת היא אישור הנגזרת בפרשת דסק"ש־מעריב.
על שטיין התעקשה שרת המשפטים איילת שקד. כדי להחליש את ההתנגדות כלפיו מצד שופטי העליון, הציבה בעדיפות השנייה את השופט רם וינוגרד שמבחינת העליונים קשה לעיכול אפילו יותר משטיין. שטיין עצמו, בהופעה משכנעת, בשימוע בפני ועדת הבחירה, הצליח לפוגג את עיקר ההתנגדות כלפיו.
גרוסקופף הקדים את שאול שוחט במירוץ לכיסא השני ממש ברגע האחרון. חבר הוועדה, שר האוצר משה כחלון, לחם על שוחט עד הרגע האחרון. ספק אם כחלון התעמק בפסיקותיהם של גרוסקופף ושוחט כדי לגבש את דעתו. המוצא המזרחי של שוחט הספיק לו כדי להתעקש עליו ולהיות היחיד להצביע נגד גרוסקופף.
בכישלונו של שוחט טמונה איזו בשורה קטנה. שוחט הוא שופט ראוי, אבל גרוסקופף הוא האיכותי והמתאים ביותר ברשימת 25 המועמדים שניצבו לבחירה.
בסבב הקודם נבחרו ארבעה שופטים, כולם לפי שיקולי ייצוג, גיוון, מוצא והעדפות ופסילות אישיות ופוליטיות. שיקול ה"מתאים ביותר" לא היה כלל על סדר יומה של הוועדה. בחירתו של גרוסקופף מסמלת חזרה כלשהי גם לשיקול הנידח והנשכח ההוא: לבית המשפט העליון יש לבחור את הטובים ביותר.
ח׳ארטה של שמאלנים פרופסור שמעון שטרית מול ד״ר זאב סגל בויכוח אקדמי מלפני למעלה מ-3 עשורים. כמובן שסגל תמך בכך ששופטים ייבאו אך ורק לפי הטוב ביותר. האיכותי ביותר. מוצא רקע תרבותי אינם פקטור. טען. מסתבר שהפקטור של איכותי מתקיים באוניברסיטאות אצל 92.6% אשכנזים מסגל המרצים ואת היתרה ממלאים פחות מ1% ערבים והשאר מרצים ממוצא מזרחי. בקיצור הוכחנו לכם שאתם לא איכותיים. יא מזרחים. אז מה אתם רוצים כם פניות שופטים בהית המשפט העליון? התחרפנתם? והכל בהפוך על הפוך.
לא הסברת אדוני הפרשן מה הופך אותו להכי מתאים. הוא ידען גדול יותר מכל המתחרים? עשית לכולם מבחנים?
ומה ההגדרה של "הטובים ביותר" ? אשכנזים-שמאלנים-חילונים?
איזה ערך יש לגיוון הדעות אם הנשיאה קובעת מי יושב בהרכב. הנשיאה בסופו של דבר מכתיבה את התוצאה הסופית של ההחלטה. צריכים לקבוע שהרכב השופטים נקבע על פי הגרלה.
חייבים גיוון דעות.